Elliott Loonstra

Elliott Andre Alexander (Lefty) Loonstra (☆ 18 di januari 1990 na Oranjestad) ta un para-atleta di taekwondo y atleta paralimpico Arubiano. Na 2023 e tabata e prome medayista di Aruba den Weganan Para-Panamericano.

 Bida y deporte 
Elliott Loonstra a nace dia 18 di januari 1990 na Aruba sin un parti di su man drechi.Aruba op onderdeel taekwondo vertegenwoordigd bij Paralympische Spelen, ParadiseFM (20 augustus 2021). Recupera 22 december 2021. El a yega di traha na un compania di scuba diving. 

Na 2017 na edad di 27 aña el a cuminsa train den disciplina di taekwondo. Su participacion den competencianan internacional, bou guia di su coach Luciano Mazzeo, ta den clase K44, un clase pa atletanan cu un amputacion of otro daño na un brasa, of cu tin un pia sin tenchi.IPC - Classification in para taekwondo. Recupera 22 december 2021. 

Na 2019 el a participa den e Weganan Para-Panamericano na Lima, pero a haya un knock-out den prome ronda (di 16), kedando derota pa Alexandre dos Santos di Brasil.Lima 2019 - Para Taekwondo - Men's K44 over 75kg. Recupera 22 december 2021. Den e siguiente weganan cuater aña despues e ta gana un medaya di brons birando e prome para-atleta Arubiano cu a ricibi medaya den Weganan Para-Panamericano.https://www.noticiacla.com/news/29893 Prome para-atleta di Aruba cu ta gana medaya, Elliott Loonstra a bolbe Aruba], NoticiaCla (5 di december 2023) 

Loonstra tabata e unico atleta representando Aruba na e Weganan Paralimpico di Zomer na Tokyo, cu a wordo hala pa 2021 pa motibo di e pandemia di COVID-19. Aki e ta perde su prome dos weganan y ta termina na posicion nuebe. Cu su participacion e tabata e di dos atleta paralimpico Arubano despues di e landado Jesus de Marchena Acevedo, ken a participa na e Weganan Paralimpico 2016 na Rio.Aruba’s lone Para athlete Elliott Loonstra aims for spot in Tokyo 2020, International Paralympic Committee, 21 juli 2020. Recupera 22 december 2021. Na e Campeonato Mundial 2021 di Para Taekwondo na Istanbul, Turkia e ta alcansa e di cinco luga entre 29 participante den e clase masculino K44 -80 kg (menos di 80 kg), posicionando Aruba na #18 for di 41 pais riba e tabla di posicion pa ekiponan mundial. Na 2023 el a gana e medaya di oro na "Egypt Para Taekwondo Open". Anteriormente el a logra e di cinco luga den dos torneo na Turkia. Arubaan Elliott Loonstra wint goud op parataekwondo toernooi in Egypte, Aruba.nu, 28 di februari 2023 

Category:Deporte na Aruba
Category:Hende